Decret 64/2010 sobre la denominació oficial del municipi de Massalavés
<div align=justify>
L’Ajuntament de Masalavés, en sessió del dia 30 d’octubre de 2009, va decidir sol·licitar el canvi del nom actual del municipi per la forma exclusiva en valencià de Massalavés.

El Ple de l’Acadèmia Valenciana de la Llengua, en sessió de 26 de febrer de 2010, va acordar informar favorablement el canvi de denominació proposat.

La Llei 4/1983, de 23 de novembre, de la Generalitat, d’Ús i Ensenyament del Valencià, disposa en l’article 15.1 que correspon al Consell determinar els noms oficials dels municipis de la Comunitat Valenciana.

Per tot això, vist l’expedient instruït per l’Ajuntament de Masalavés per a la modificació de la denominació actual del municipi per la forma exclusiva en valencià de Massalavés, en el qual s’acredita el compliment de les prescripcions exigides en la legislació vigent, a proposta del conseller de Solidaritat i Ciutadania i deliberació prèvia del Consell, en la reunió del dia 16 d’abril de 2010,

Article únic

El municipi de Masalavés, de la província de València, adoptarà la denominació exclusiva en valencià de Massalavés. Les referències que a l’antic nom hagueren realitzat els òrgans de l’Estat i altres organismes públics s’entendran fetes, a partir de la publicació del present decret en el Boletín Oficial del Estado, a la nova denominació.

Contra este decret, que posa fi a la via administrativa, procedix interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l’endemà de la publicació d’este decret, de conformitat amb el que establixen els articles 48, 109.c i 107.3 de la Llei de Règim Jurídic de les Administracions Públiques i del Procediment Administratiu Comú, i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que els interessats puguen exercitar qualsevol altra via que estimen oportuna.

València, 16 d’abril de 2010

El president de la Generalitat,

FRANCISCO CAMPS ORTIZ

El conseller de Solidaritat i Ciutadania,

RAFAEL BLASCO CASTANY

Decrets que regulen l'alteració dels topònims valencians
 Decret 74/1984, de regulació de l'alteració del nom dels municipis valencians
 Decret 58/1992, de regulació de l'alteració del nom dels municipis valencians

Enllaços relacionats amb el decret i el municipi

 La publicació del decret al Diari Oficial de la Comunitat Valenciana, DOCV
 El municipi de Massalavés a la Viquipèdia
 La pàgina web de l'Ajuntament de Massalavés

Enllaços diversos
 Llista dels municipis del País Valencià
 Llista dels municipis del País Valencià que han adaptat el topònim en valencià
 Llista dels municipis del País Valencià que tenen el topònim oficial diferent de la forma tradicional en valencià
 Llista dels decrets que oficialitzen els topònims en valencià
 Llista de l'Acadèmia Valenciana de la Llengua dels municipis valencians
 Pàgina Eines de Llengua de la Coordinadora de Dinamització Lingüística del País Valencià sobre els canvis de denominació dels municipis del País Valencià
 Llei d'ús i ensenyament del valencià
 Pàgina web del Diari Oficial de la Comunitat Valenciana, DOCV 
 

Dret lingüístic
Dret valencià
Toponímia del País Valencià
2010